ลุ้น ศบค.ชุดเล็ก ถกต่อพ.ร.ก.ฉุกเฉิน-ลดกักตัว “โควิด” ก่อนชงเข้าที่ประชุมใหญ่ 18 พ.ย.นี้
ลุ้น ศบค.ชุดเล็ก ถกต่อพ.ร.ก.ฉุกเฉิน-ลดกักตัว “โควิด” ก่อนชงเข้าที่ประชุมใหญ่ 18 พ.ย.นี้
ลุ้น ศบค.ชุดเล็ก ถกต่อพ.ร.ก.ฉุกเฉิน-ลดกักตัว “โควิด” ก่อนชงเข้าที่ประชุมใหญ่ 18 พ.ย.นี้
16 พ.ย. 2563

รายงานข่าวจากทำเนียบรัฐบาล เปิดเผยว่า ในการประชุมศูนย์ปฏิบัติการศูนย์บริหารสถานการณ์โควิด- 19 (ศปก.ศบค.) หรือศบค.ชุดเล็ก ที่มี พล.อ.ณัฐพล นาคพาณิชย์ เลขาธิการสภาความมั่นคงแห่งชาติ (สมช.) ในฐานะผู้อำนวยการ เป็นประธานในช่วงเช้าวันนี้ (16 พ.ย.63) มีวาระการพิจารณาสำคัญ คือ การขยายเวลาการบังคับใช้ พ.ร.ก.การบริหารราชการในสถานการณ์ฉุกเฉิน พ.ศ.2548 เพื่อควบคุมการแพร่ระบาดโควิด-19 ออกไปอีก 1 เดือน จากที่จะสิ้นสุดวันที่ 30 พ.ย.นี้ โดยไม่เกี่ยวกับการชุมนุมทางการเมือง
พร้อมกันนั้น จะพิจารณาข้อเสนอการลดวันกักตัวเพื่อเฝ้าระวังการติดเชื้อโควิดจาก 14 วันเหลือ 10 วัน เพื่อกระตุ้นเศรษฐกิจและการท่องเที่ยว ซึ่งหากที่ประชุม ศบค.ชุดเล็กเห็นชอบก็จะนำเสนอให้ที่ประชุม ศบค.ชุดใหญ่พิจารณาในวันที่ 18 พ.ย.นี้